《飏稻行》
宋代·章甫

屋头场地如镜光，未晓相呼来破场。今年惭愧好天色，飏稻得风尤省力。

分时往往只论𥰭，主客四六无偏颇。高低十分早晚禾，就中谁家收最多。

妻儿舂糯试新曲，邻舍茅柴相接续。醉来起舞自顿足，官无差科即为福。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。